# Dragonair

### Izvor: Wikipedija

Dragoniar

Japansko ime | ハクリュー, Hakuryū
Redni broj | 148
Generacija | prva
Vrsta | Zmaj
Stupanj | 1. stupanj
Razvio se iz | Dratinija
Razvija se u | Dragonitea
Razvoj | stjecanjem iskustva
Visina | 4,0 m
Težina | 16,5 kg
Sposobnost | Svlačenje kože (Shed Skin)

Dragonair (ハクリュー Hakuryū u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoshi Tajiri, vrijedne nekoliko bilijuna dolara. Svrha Dragonaira u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Ime "Dragonair" dolazi od engleskih riječi "dragon" = zmaj, odnoseći se na njegov tip, i "air" = zrak, odnoseći se na njegovu sposobnost letenja. U početku, Dragonair se trebao zvati "Dragyn". Njegovo japansko ime dolazi od japanske riječi "Haku" = stariji brat, što se u ovom slučaju odnosi na to da je Dragonair stariji (evoluirani) oblik Dratinija. "Haku" bi isto tako moglo označavati bjelinu, stvarajući dojam da je njegovo ime zapravo "bijeli zmaj".

## [uredi] Biološke karakteristike

Dragonair izgleda poput morske zmije, sa nekim zmajolikim karakteristikama. Ima dugo, vitko, plavo tijelo sa bijelim trbuhom. Na čelu mu se nalazi maleni rog i dvije izrasline oblikovane poput krila sa obje strane glave, za koje se često kaže da su uši. To su zapravo njegova krila, kao što se može posvjedočiti u filmu Pokémon: The Movie 2000. ima veliku plavu kuglu smještenu na vratu, i dvije smještene pri vrhu repa, koje nalikuju na čegrtaljku kod zmije čegrtuše.

Dragonair živi u većim vodama, kao što su jezera i mora. U sebi pohranjuju nevjerojatno velike količine energije. Ova se energija može manifestirati na dva različita načina. Iako mu nedostaju velika krila koja bi ga mogla držati u zraku, Dragonair može poletjeti krilima koja se nalaze sa svake strane njegove glave, nakon što ih tom energijom značajno poveća.

Nadalje, Dragonair može otpustiti energiju kroz kristalne kugle na vratu i repu kako bi samoga sebe obavio u nježnu auru. Ova aura, koja uzrokuje svjetlucanje njegova tijela dajući mu misteriozan izgled, omogućuje Dragonairu da kontrolira vrijeme na mjestu gdje se nalazi, te ga može promijeniti u roku od nekoliko minuta.

Iako je Dragonair najpoznatiji po svojoj sposobnosti kontroliranja vremena, prirodno ne uči nijedan od napada koji mijenja vrijeme u borbi, poput Plesa kiše (Rain Dance), Sunčanog dana (Sunny Day) ili Tuče (Hail).

## [uredi] U videoigrama

U Pokémon Red i Blue videoigrama, Dragonaira se ne može pronaći u divljini, ali ga se može razviti iz Dratinija, koji je dostupan u divljini. U Pokémon Yellow, FireRed i LeafGreen videoigrama, Dragonaira se može pronaći pecajući u Safari zoni. U Pokémon Gold, Silver i Crystal videoigrama, Dragoniara se može pronaći na Stazi 45 i u Zmajevom blogu.

Dragonairove statistike su sve prosječne za Pokémona 1. Stupnja, ali ima prekrasan niz elementarnih otpornosti zahvaljujući njegovom čistom Zmaj tipu. Doduše, prije evolucije u Dragonitea, Dragonair ima prosječne statistike, sa jedva ispod prosječnim Attack statusom. Ponekad, igrači preferiraju Dragonaira od Dragonitea zbog Dragoniteove dvostruke slabosti na Ledene napade (Dragonite je Zmaj/Leteći tip Pokémona). Doduše, Dragonite ima iznad prosječni Special Defense status, te to na neki način kompenzira. Dragonair je poprilično slab u kompetitivnim igrama, ali su on, Dratini, Bagon i Shelgon zasad jedini dostupni "čistokrvni" Zmaj Pokémoni. Shelgon se obično preferira među igračima Pokémon videoigara.

## [uredi] U animiranoj seriji

Dragonair se jednom pojavio u Pokémon animiranoj seriji, ali je ta epizoda zabranjena zbog prevelike upotrebe vatrenog oružja.

Pokemon stvorenja

Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../d/r/a/Dragonair.html"

Kategorija: Zmaj Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Suomi
- Italiano
- 日本語
- Nederlands
- ‪Norsk (bokmål)‬
- Polski
- Português